98/534/EY: Komission päätös, tehty 3 päivänä syyskuuta 1998, siirtyvään satelliittiliikenteeseen (MSS) kuuluvien, 2,0 GHz:n taajuuksilla toimivien satelliittivälitteisten henkilöviestintäverkkojen (S-PCN) liikkuvia maa-asemia (MES), myös kannettavia maa-asemia, koskevista yhteisistä teknisistä määräyksistä (tiedoksiannettu numerolla K(1998) 2376) (ETA:n kannalta merkityksellinen teksti)



Virallinen lehti nro L 247 , 05/09/1998 s. 0013 - 0014



KOMISSION PÄÄTÖS, tehty 3 päivänä syyskuuta 1998, siirtyvään satelliittiliikenteeseen (MSS) kuuluvien, 2,0 GHz:n taajuuksilla toimivien satelliittivälitteisten henkilöviestintäverkkojen (S-PCN) liikkuvia maa-asemia (MES), myös kannettavia maa-asemia, koskevista yhteisistä teknisistä määräyksistä (tiedoksiannettu numerolla K(1998) 2376) (ETA:n kannalta merkityksellinen teksti) (98/534/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan ensimmäisen luetelmakohdan, sekä katsoo, että komissio on toteuttanut toimenpiteen sellaisten satelliittimaa-asemalaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan 7 artiklan 2 kohdan ensimmäisen luetelmakohdan mukaisesti, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, ehdotus on toimitettu ACTE-komitealle 29 artiklan 2 kohdan mukaisesti, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan satelliittimaa-asemalaitteisiin, jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset, jotka koskevat siirtyvään satelliittiliikenteeseen (MSS) kuuluvien, 2,0 GHz:n taajuuksilla toimivien satelliittivälitteisten henkilöviestintäverkkojen (S-PCN) liikkuvia maa-asemia (MES), joihin kuuluvat myös kannettavat maa-asemat. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 17 artiklassa tarkoitettuja olennaisia vaatimuksia. Viittaus standardiin on liitteessä. 2. Tämän päätöksen soveltamisalaan kuuluvien satelliittimaa-asemalaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (2) ja 89/336/ETY (3) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen satelliittimaa-asemalaitteiden osalta käytettävä tämän päätöksen liitteessä tarkoitettua yhdenmukaistettua standardia tai varmistettava sen käyttö tämän päätöksen tultua voimaan. 4 artikla Tämä päätös on osoitettu kaikille jäsenvaltioille. Tehty Brysselissä 3 päivänä syyskuuta 1998. Komission puolesta Martin BANGEMANN Komission jäsen (1) EYVL L 74, 12.3.1998, s. 1 (2) EYVL L 77, 26.3.1973, s. 29 (3) EYVL L 139, 23.5.1989, s. 19 LIITE Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Satellite Personal Communications Networks (S-PCN); Mobile Earth Stations (MESs), including handheld earth stations, for S-PCN in the 2,0 GHz bands under the Mobile Satellite Service (MSS); Terminal essential requirements (Satelliittivälitteiset henkilöviestintäverkot (S-PCN): siirtyvään satelliittiliikenteeseen (MSS) kuuluvien, 2 GHz:n taajuuksilla toimivien satelliittivälitteisten henkilöviestintäverkkojen (S-PCN) liikkuvat maa-asemat (MES), myös kannettavat maa-asemat Päätelaitteille asetettavat olennaiset vaatimukset) ETSI Euroopan telealan standardointilaitos (ETSI) ETSIn sihteeristö TBR 42: helmikuu 1998 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/ETY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty direktiivissä 83/189/ETY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650, route des Lucioles F-06921 Sophia Antipolis Cedex Euroopan komissio PO XIII/A/2 - (BU 31, 1/7) Rue de la Loi/Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Luettelo kyseisistä organisaatioista on Internet-osoitteessa www.ispo.cec.be. (1) EYVL L 109, 26.4.1983, s. 8